সাদ ইবনে মুয়াজ

সাদ ইবন মুয়াজ (মৃত্যু-৫ম হিজরি) মুহাম্মাদ সাঃ এর একজন অন্যতম সাহাবা ছিলেন। যিনি বদর, উহুদ ও খন্দকের যুদ্ধ অংশগ্রহণ করেছিলেন। হিজরতের পূর্বে মদিনাতে তিনি নিজ গোত্র আওসের নেতা ছিলেন। মদিনাবাসীদেরকে ইসলাম শিক্ষা দেয়ার জন্য মুহাম্মাদ (সাঃ) মুসআব ইবনে উমাইর(রা)কে পাঠালে তাঁর হাতে তিনি ইসলাম গ্রহণ করেন।

মুহাম্মাদ (সাঃ) ইহুদী গোত্র বনু কুরায়যাকে অবরোধ করলে তারা সাদের সিদ্ধান্ত মানতে মত দেয়। সাদ(রা) ইহুদীদের ধর্মগ্রন্থ অনুসারে যুদ্ধে বিশ্বাসঘাতকতা ও চুক্তি ভঙ্গের শাস্তিস্বরূপ বনু কুরায়রার যুদ্ধ উপযোগী সকল পুরুষকে মৃত্যুদন্ড, নারীদেরকে দাসী এবং তাদের সম্পদ ও ভূমি মুসলিমদের মাঝে বণ্টনের সিদ্ধান্ত দেন। এ ঘটনার অল্প কিছুদিন পরেই তিনি শাহাদাত বরণ করেন। তিনি বনু কুরাইজা গোত্রের শাস্তির সিদ্ধান্ত দিয়েছিলেন ।

নাম ও বংশ পরিচয়
সাদ ইবন মুয়াজ এর ডাক নাম ছিলো "আবু আমর", "লকব" এবং উপাধি ছিলো "সায়্যিদুল আউস" অর্থাৎ আউস গোত্রের নেতা। তিনি মদীনার বিখ্যাত আউস গোত্রের আবদুল আশহাল শাখার সন্তান। পিতার নাম মুয়াজ ইবন নুমান, মাতার নাম কাবশা মতান্তরে কুবাইশা বিনতু রাফি। সাদের মা প্রখ্যাত সাহাবী হযরত আবূ সা’ঈদ আল খুদরীর চাচাতো বোন ছিলো। সাদ ইবন মুয়াজের পিতা তাঁদের গোত্রের মধ্যে নেতা পর্যায়ের অবস্থানে ছিলো এবং ইসলাম প্রকাশের পূর্বেই তিনি মৃত্যুবরণ করেন।

ইসলাম গ্রহণ ও হিজরত
১ম আকাবার ঘটনার পরেই মুসআব ইবনে উমাইরের দাওয়াতে তিনি ইসলাম গ্রহণ করেন এবং আবু উবাইদা ইবনুল জাররাহ মতান্তরে সাদ ইবনে আবি ওয়াক্কাসের সাথে ভ্রাতৃ সম্পর্ক প্রতিষ্ঠা হয়। (তাবাকা) 

যুদ্ধে অংশগ্রহণ

বদরের যুদ্ধ
বদররের যুদ্ধের পূর্বে হিজরী ২য় সনে রাবীউল আওয়াল মাসে নবী মুহাম্মাদ (সাঃ) কুরাইশ নেতা উমাইয়া ইবনে খালাফের নেতৃত্বাধীন ১০০ লোকের একটি কাফিলার সন্ধানে বের হন। ইতিহাসে এটা বাওয়াত অভিযান নামে খ্যাত। একটি বর্ণনা মতে মুহাম্মাদ (সাঃ) স্বীয় প্রতিনিধি হিসেবে সা’দ ইবন মু’য়াজকে মদীনায় রেখে যান। বদরের যুদ্ধে তিনি অনন্য ভূমিকা পালন করেন। তিনি কিছু আনসারী সাহাবী সঙ্গে নিয়ে আরীশের দরজা নামক একটি দরজা পাহারার দায়িত্ব পালন করেন। একটি বর্ণনা মতে, এ যুদ্ধে তিনি তাঁর একটি দাসকে সঙ্গে নিয়ে আমর ইবন উবাইদুল্লাহকে হত্যা করেন।

উহুদের যুদ্ধ
উহুদের যুদ্ধে তিনি মুহাম্মাদ (সা:) এর অবস্থানস্থল পাহারার দায়িত্ব পালন করেন। উহুদের যুদ্ধে মুসলমানদের মধ্যে বিশৃঙ্খলা সৃষ্টি হলে ১৫ জন ব্যক্তি মুহাম্মাদ (সাঃ) পাশেই অবস্থান করে ছিলেন তাঁদের মধ্যে সাদ ইবন মুয়াজ একজন। এই উহুদে তাঁর ভাই আমর ইবনে মুয়াজ মৃত্যুবরণ করেন।

খন্দকের যুদ্ধ
খন্দকের যুদ্ধের সময় হিববান ইবন আবদি মান্নাফ তাঁর দিকে লক্ষ্য করে তীর ছুঁড়ে। কোনো কোনো বর্ণনায় হিব্বানের পরিবর্তে আবু উসামা ইবন আসিম অথবা খাফাজা ইবন আসিমের নাম এসেছে। তীরটি তাঁর হাতে লেগে মারাত্মক ক্ষতের সৃষ্টি করে।

খন্দক যুদ্ধে কুরাইশরা পরাজয় বরণ করলে মুহাম্মাদ (সাঃ) ইহুদী গোত্র বনু কুরাইজাকে শাস্তি দানের সিদ্ধান্ত নেন । এবং এই শাস্তির রায়ের ব্যপারে ইহুদিদের আবেদনক্রমে মুহাম্মাদ (সাঃ) তাঁদের মিত্র গোত্রের সন্তান সাদ ইবন মুয়াজকে নির্বাচিত করলেন । এই শাস্তির রায় দিতে মুয়াজ উঠে দিলেন,

আমি আমার রায় ঘোষণা করছিঃ তাদের মধ্যে যারা যুদ্ধ করার উপযুক্ত তাদেরকে হত্যা করা, তাদের নারী ও শিশুদেরকে দাস-দাসীকে পরিণত করা এবং তাদের ধন-সম্পদ বণ্টন করে দেওয়া হোক। 

সাদ বিন মুয়াজ(রা) ইহুদীদের ধর্মগ্রন্থ বিচার বিশ্লেষন করে যুদ্ধে বিশ্বাসঘাতকতা ও চুক্তি ভঙ্গের শাস্তিস্বরূপ বনু কুরায়রার যুদ্ধ উপযোগী সকল পুরুষকে মৃত্যুদন্ড, নারীদেরকে দাসী এবং তাদের সম্পদ ও ভূমি মুসলিমদের মাঝে বণ্টনের সিদ্ধান্ত দেন।

মৃত্যু
বনু কুরায়জার ব্যাপারে সা’দ বিন মুয়াজ(রা) এর রায় বাস্তবায়িত হওয়ার পর অল্প কিছুদিন তিনি জীবিত ছিলেন। খন্দকের যুদ্ধের সময় ক্ষত হওয়া অংশ থেকে রক্ত পরা বৃদ্ধি পাওয়ার দরুন ৫ম হিজরিতে তিনি শাহাদাত বরণ করেন। মৃত্যুকালে তার বয়স হয়েছিল ৩৭ বছর। মদীনার জান্নাতুল বাকী গোরস্থানে তাঁকে দাফন করা হয়। তিনি এমন এক উচ্চ মর্যাদার সাহাবি ছিলেন যিনি ইসলাম গ্রহনের পর মাত্র ৬ বছর বেচে ছিলেন। আর মাত্র এই ৬ বছরেই তিনি ইসলামের জন্য আত্মত্যাগ ও নিজের মহৎ সব কর্মের মাধ্যমে নিজেকে সাহাবিদের মধ্যে এক অনন্য উচ্চাতায় পৌছে  দিয়েছেন। মানুষ বাচে তার কর্মে, বয়সে নয়।
উত্তরাধিকার
তিনি বিশ্বস্তভাবে মুসলিম সম্প্রদায়ের একজন সদস্য হিসেবে দায়িত্ব পালন করেন এবং এমনকি তার জীবদ্দশায় মুহাম্মদের জন্য সামরিক অভিযানে নেতৃত্ব দেন। সাদকে একজন দৃঢ়, ন্যায়পরায়ণ এবং আবেগপ্রবণ মানুষ হিসেবে বর্ণনা করা হয়, যিনি নিজের বিশ্বাস অনুযায়ী তাৎক্ষণিকভাবে লড়াই করতে প্রস্তুত থাকতেন। মুসলিম ইতিহাসে, তিনি একজন সম্মানিত ব্যক্তি হিসেবে পরিচিত, যিনি মুহাম্মদের ঘনিষ্ঠ সাহচর্যে ছিলেন।

এমনকি তাঁর মৃত্যুর পরেও, মুহাম্মাদ  (সাঃ) তাঁকে প্রশংসিত করে ক্রমাগত উল্লেখ করতেন:

একটি হাদিস অনুযায়ী, মুহাম্মাদ (সাঃ) তাঁকে "সিদ্দীক আল-আনসার" উপাধি দেন, যার অর্থ "আনসারদের মধ্যে সত্যনিষ্ঠ ব্যক্তি" বা "আনসারদের মধ্যে সবচেয়ে সত্যবাদী"। পরবর্তী যুগের হাদিস পণ্ডিতদের মতে, এই উপাধিটি আবু বকর আস-সিদ্দীকের সমতুল্য, যিনি মুহাজিরুনদের একজন সিদ্দীক।

তথ্যসূত্র

বিষয়শ্রেণী:ইসলামের ইতিহাস
বিষয়শ্রেণী:পুরুষ সাহাবা
বিষয়শ্রেণী:ইসলামে ধর্মান্তরিত
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:উহুদ যুদ্ধে অংশগ্রহণকারী সাহাবা
বিষয়শ্রেণী:আনসার
বিষয়শ্রেণী:৫৯০-এর দশকে জন্ম
বিষয়শ্রেণী:৬২৭-এ মৃত্যু